open-index/open-wikipedia-markdown huggingface dataset:
อาแล็กซันแดร์ วอลช์ชัน

**อาแล็กซันแดร์ วอลช์ชัน** (, ; เกิด 29 เมษายน ค.ศ. 1946) เป็นนักดาราศาสตร์ชาวโปแลนด์ ผู้ร่วมค้นพบดาวเคราะห์นอกระบบดวงแรก และเป็นดาวเคราะห์พัลซาร์ดวงแรกด้วย

## อ้างอิง
* Wolszczan, A., and D.A. Frail. ''A planetary system around the millisecond pulsar PSR 1257+12.'' Nature 355(6356):145-7, January 9, 1992.
* Wolszczan, A. *Confirmation of Earth-mass planets orbiting the millisecond pulsar PSR B1257+12.* Science 264(5158):538-42, April 22, 1994.
* Konacki, M. and Wolszczan, A. ''Masses and Orbital Inclinations of Planets in the PSR B1257+12 System'' Astrophysical Journal, Volume 591, Issue 2, pp. L147-L150, 2003.
* Maciej Marosz "Gazeta Polska", September 17, 2008

## ดูเพิ่ม

* ดาวเคราะห์พัลซาร์
* ดาวเคราะห์นอกระบบ

## แหล่งข้อมูลอื่น
* Earth Sized Planets Confirmed
* Planet Orbiting a Giant Red Star Discovered with Hobby-Eberly Telescope  

หมวดหมู่:นักดาราศาสตร์ชาวโปแลนด์
หมวดหมู่:บุคคลจากชแชชีแนก
อุโมงค์ช่องเขา

**อุโมงค์ช่องเขา**  เป็นอุโมงค์ทางรถไฟลอด 1 ใน 9 แห่งของประเทศไทย อยู่ในเส้นทางรถไฟสายใต้ ตั้งอยู่ในพื้นที่ตำบลร่อนพิบูลย์ อำเภอร่อนพิบูลย์ จังหวัดนครศรีธรรมราช บริเวณกิโลเมตรที่ 769.822 ถึง 770.058 มีความยาวของตัวอุโมงค์ 235.90 เมตร ภายในเป็นผนังคอนกรีต ใช้หมอนไม้เนื้อแข็งและราง 70 เอ (18 เมตร) และปัจจุบันเป็นอุโมงค์ลอดภูเขาแห่งเดียวของเส้นทางรถไฟสายใต้

อุโมงค์ช่องเขา ตั้งอยู่ระหว่างสถานีรถไฟช่องเขา และสถานีรถไฟร่อนพิบูลย์

## อ้างอิง

ช
หมวดหมู่:โครงสร้างพื้นฐานด้านการขนส่งในจังหวัดนครศรีธรรมราช
ทัศนียภาพ 36 มุมของภูเขาฟูจิ

[thumb|330px|"[คลื่นยักษ์นอกฝั่งคานางาวะ"]]
**ทัศนียภาพ 36 มุมของภูเขาฟูจิ** (, ) เป็นภาพชุดอูกิโยะ (Ukiyo-e) ภาพพิมพ์แกะไม้ โดยจิตรกรชาวญี่ปุ่น คัตสึชิกะ โฮกูไซ เป็นภาพภูเขาฟูจิในฤดูต่าง ๆ และในสภาวะอากาศต่าง ๆ ทั้งใกล้และไกล อันที่จริงแล้วเป็นชุดที่มีด้วยกันทั้งหมด 46 ภาพที่สร้างระหว่าง ค.ศ. 1826 ถึง ค.ศ. 1833 แต่ชุดแรกมี 36 ภาพที่รวมเป็นเล่มและตีพิมพ์ เมื่อเป็นที่แพร่หลายและนิยมกันเป็นอันมาก ก็ได้มีการเพิ่มอีกภาพสิบภาพในหนังสือรวมภาพฉบับต่อมา

## ประวัติ
"ทัศนียภาพ 36 มุมของภูเขาฟูจิ" เป็นภาพชุดอูกิโยะที่มีชื่อเสียงที่สุดในบรรดาภาพอูกิโยะชุดต่าง ๆ ที่สร้างกันขึ้นมา นอกจากนั้นก็ยังมีภาพเขียนในหัวข้อเดียวกันนี้ที่เขียนโดยจิตรกรอื่นอีกหลายท่าน เช่นภาพชุดชื่อเดียวกัน -- "ทัศนียภาพ 36 มุมของภูเขาฟูจิ (ฮิโรชิเงะ)" โดยฮิโรชิเงะผู้เป็นจิตรกรภาพอูกิโยะผู้มีชื่อเสียงอีกคนหนึ่ง และภาพชุดต่อมาของโฮกูไซเองในชื่อ "ทัศนียภาพ 100 มุมของภูเขาฟูจิ" ภูเขาฟูจิเป็นหัวข้อที่นิยมเขียนกันในจิตรกรรมญี่ปุ่นมาเป็นเวลานาน เพราะความสำคัญของภูเขาทั้งทางด้านวัฒนธรรมและศาสนา ความสำคัญนี้สืบมาจาก "ตำนานคนตัดไผ่" (The Tale of the Bamboo Cutter) ที่บรรยายถึงเทพเจ้าที่ทิ้ง "ธาตุชีวิต" (elixir of life) ไว้บนยอดเขา ภูเขาฟูจิเชื่อกันว่าเป็นแหล่งความลับของความเป็นเป็นอมตะ ซึ่งเป็นหัวใจของสิ่งที่ครอบงำจิตใจของโฮกูไซเอง

ภาพที่มีชื่อเสียงที่สุดในชุดนี้คือภาพ "คลื่นยักษ์นอกฝั่งคานางาวะ" ที่อาจจะแปลตรงตัวจากภาษาญี่ปุ่นว่า "นอกฝั่งคานางาวะ ด้านหลังของคลื่น" ที่เป็นภาพเรือสามลำที่กำลังผจญกับคลื่นยักษ์ที่ดูเหมือนจะซัดเรือทั้งสามให้กลืนหายเข้าไปในก้อนคลื่นได้ ภาพนี้มีภูเขาฟูจิอยู่ไกลลิบในฉากหลัง โดยทั่วไปแล้วคลื่นในภาพนี้กล่าวกันว่าเป็นคลื่นสึนามิ แต่อันที่จริงแล้วก็อาจจะเป็นเพียงคลื่นขนาดใหญ่เท่านั้น

ภาพแต่ละภาพในชุดนี้ขั้นแรกสร้างโดยการวาดภาพลงบนกระดาษก่อน ที่นำไปใช้เป็นแบบในการแกะพิมพ์ไม้ที่ใช้ในการทาหมึกสีต่าง ๆ ที่ประทับบนกระดาษเพื่อให้ได้ภาพที่ต้องการ ความซับซ้อนของงานของโฮกูไซอยู่ที่การใช้สีต่าง ๆ ที่ทำให้ต้องสร้างพิมพ์สำหรับสีทุกสีตามที่ต้องการในภาพ

## ภาพพิมพ์
### สามสิบหกภาพเดิม
ภาพข้างล่างเป็นภาพที่สร้างขึ้นใหม่ตามวิธีกรรมที่ใช้ในการสร้างภาพดั้งเดิม

### ภาพเขียนที่เพิ่มอีกสิบภาพ

## อ้างอิง

* Nagata, Seiji (1999). *Hokusai: Genius of the Japanese Ukiyo-e.* Kodansha, Tokyo.
* Smith, Henry D. II (1988). *Hokusai: One Hundred Views of Mt. Fuji.* George Braziller, Inc., Publishers, New York. ISBN 0807611956.

## ดูเพิ่ม
* ภาพอูกิโยะ 
* ภาพพิมพ์แกะไม้ 

## แหล่งข้อมูลอื่น

* Hokusai's 36 Views of Mount Fuji 
* A short biography of Hokusai including a section on the 36 Views of Mt. Fuji series.
* Jim Breen's ukiyo-e page on Hokusai and the 36 Views
* 葛飾北斎の富士山・富嶽三十六景  

หมวดหมู่:ผลงานในปี พ.ศ. 2375
หมวดหมู่:ภาพอูกิโยะ
หมวดหมู่:ศิลปะเอเชีย
การเต้นรำที่มูแล็งเดอลากาแล็ต

**การเต้นรำที่มูแล็งเดอลากาแล็ต** หรือเรียกสั้น ๆ ว่า **มูแล็งเดอลากาแล็ต** () เป็นภาพเขียนสีน้ำมันที่เขียนโดยปีแยร์-โอกุสต์ เรอนัวร์ จิตรกรสมัยอิมเพรสชันนิสต์คนสำคัญชาวฝรั่งเศส ที่ปัจจุบันตั้งแสดงอยู่ที่พิพิธภัณฑ์ออร์แซในกรุงปารีสในประเทศฝรั่งเศส

## ประวัติ
ภาพ “การเต้นรำที่มูแล็งเดอลากาแล็ต” เป็นภาพเขียนชิ้นสำคัญที่สุดชิ้นหนึ่งของสมัยอิมเพรสชันนิสม์ที่เขียนในปี ค.ศ. 1876 เป็นภาพบรรยากาศบ่ายวันอาทิตย์ที่พบทั่วไปที่มูแล็งเดอลากาแล็ตในเขตมงมาทร์ในปารีส บ่ายวันอาทิตย์ในตอนปลายคริสต์ศตวรรษที่ 19 ชนชั้นแรงงานในปารีสนิยมแต่งตัวกันอย่างสวยงามเพื่อออกไปสังสรรค์ เต้นรำ กินของหวาน () กันจนค่ำ

งานชิ้นนี้ก็เช่นเดียวกับงานชิ้นอื่นของเรอนัวร์ ที่เป็นงานที่เป็นลักษณะของศิลปะอิมเพรสชันนิสม์ที่เป็นภาพที่จับเหตุการณ์ที่เกิดขึ้นในชั่วขณะหนึ่งของชีวิตจริง ลักษณะของภาพเป็นการแสดงความสมบูรณ์ของรูปทรง และความอ่อนหวานของฝีแปรง และการแสดงแสงระยับของยามบ่าย

ระหว่าง ค.ศ. 1879 ถึง ค.ศ. 1894 ภาพนี้เป็นสมบัติของจิตรกรฝรั่งเศส กุสตาฟว์ กายบ็อต (Gustave Caillebotte) เมื่อกายบ็อตเสียชีวิตภาพเขียนก็ตกไปเป็นสมบัติของสาธารณรัฐฝรั่งเศสจากการใช้เป็นค่าภาษีมรดก (Inheritance tax) ระหว่าง ค.ศ. 1896 ถึง ค.ศ. 1929 ภาพเขียนตั้งแสดงอยู่ที่พิพิธภัณฑ์ลักเซมเบิร์กในปารีส ตั้งแต่ ค.ศ. 1929 ภาพเขียนก็ถูกย้ายไปตั้งแสดงอยู่ที่พิพิธภัณฑ์ลูฟวร์จนกระทั่งย้ายไปยังพิพิธภัณฑ์ออร์แซในปี ค.ศ. 1986

## ภาพขนาดย่อ
เรอนัวร์เขียนภาพเดียวกันที่มีขนาดเล็กกว่า (78 × 114 เซนติเมตร) ที่ปัจจุบันเป็นส่วนหนึ่งของงานสะสมส่วนบุคคล ภาพนี้เป็นของจอห์น เฮย์ วิทนีย์อยู่หลายปี เมื่อวันที่ 17 พฤษภาคม ค.ศ. 1990 ภรรยาหม้ายของวิทนีย์ก็ขายภาพเขียนในการประมูลที่ซัทเธอร์บีส์ในนครนิวยอร์กเป็นจำนวน 78 ล้านเหรียญสหรัฐแก่ไซโต เรียวเอ () ประธานของบริษัทผลิตกระดาษของญี่ปุ่น

ในปีที่ขายภาพเขียนเป็นหนึ่งในสองภาพเขียนที่เป็นภาพเขียนที่มีราคาสูงที่สุดตั้งแต่มีประมูลภาพเขียนกันมา อีกภาพหนึ่งคือ "ภาพเหมือนของนายแพทย์กาเชต์" (Portrait of Dr. Gachet) ซึ่งก็ซื้อโดยไซโต เรียวเอ เช่นกัน ในปี ค.ศ. 1991 เรียวเอ สร้างความโกรธเคืองระดับโลกเมื่อกล่าวว่าจะเผาภาพเขียนทั้งสองภาพพร้อมกับการเผาศพตนเอง แต่หลังจากนั้น ไซโตและบริษัทก็ประสบกับปัญหาทางการเงินซึ่งทำให้ต้องใช้ภาพเขียนค้ำประกันกับธนาคาร ต่อมาธนาคารขายภาพเขียนให้แก่ผู้ซื้อผู้ไม่ประสงค์จะออกนามผ่านซัทเธอร์บีส์ แม้ว่าจะไม่ทราบอย่างแน่นอนว่าเจ้าของภาพเขียนในปัจจุบันคือใครแต่สันนิษฐานกันว่าอยู่ในมือของนักสะสมชาวสวิส

## ในวัฒนธรรมสมัยนิยม
ภาพวาดนี้ได้รับการยกย่องโดยปรากฏเป็นภาพหน้าปกของอัลบั้ม *[[A Night on the Town]]* ในปี ค.ศ. 1976 ของนักร้อง-นักแต่งเพลงร็อด สจ๊วต โดยมีภาพของสจ๊วตสวมหมวกฟางปรากฏกลางภาพ

## ดูเพิ่ม
* ปีแยร์-โอกุสต์ เรอนัวร์
* ศิลปะอิมเพรสชันนิสม์
* รายชื่อภาพเขียนที่มีราคาสูงที่สุด

## อ้างอิง

### บรรณานุกรม
* Jean Leymarie et Michel Melot (1971). Les Gravures Des Impressionistes, Manet, Pissarro, Renoir, Cézanne, Sisley. . Paris: Arts et Métiers Graphiques. .

## แหล่งข้อมูลอื่น
* Top Ten Most Expensive Paintings Sold At Auction
* 

หมวดหมู่:จิตรกรรมในคริสต์ทศวรรษ 1870
หมวดหมู่:ปีแยร์-โอกุสต์ เรอนัวร์
หมวดหมู่:จิตรกรรมลัทธิประทับใจ
หมวดหมู่:จิตรกรรมสีน้ำมัน
หมวดหมู่:ภาพชีวิตประจำวัน
เอเชียแปซิฟิก

**เอเชีย-แปซิฟิก** () หรืออาจเรียกว่า **เอแปก** (Apac) เป็นภูมิภาคของโลกที่อยู่ในหรืออยู่ใกล้มหาสมุทรแปซิฟิกด้านตะวันตก ซึ่งครอบคลุมพื้นที่ส่วนใหญ่ของเอเชียตะวันออก เอเชียตะวันออกเฉียงใต้ ออสตราเลเซีย, เอเชียกลาง, เอเชียตะวันตก และโอเชียเนีย ซึ่งอาจรวมไปถึงเอเชียใต้ สหพันธรัฐรัสเซีย และประเทศในทวีปอเมริกาเหนือและทวีปอเมริกาใต้ที่ติดกับมหาสมุทรแปซิฟิกตะวันออกด้วย 

คำว่า "เอเชีย-แปซิฟิก" ได้กลายมาเป็นคำยอดนิยมหลังจากช่วงคริสต์ทศวรรษ 1980 เนื่องจากเศรษฐกิจของกลุ่มประเทศในภูมิภาคเจริญเติบโตขึ้นอย่างรวดเร็ว รวมทั้งมีการปฏิสัมพันธ์ทั้งทางด้านการเมืองและเศรษฐกิจ

### ประเทศในเอเชียแปซิฟิก

#### [[เอเชียตะวันออกเฉียงเหนือ]] และ [[เอเชียกลาง]]
*
*
*
*
*
*
*
*
*
*
*
*
*

#### [[เอเชียตะวันออกเฉียงใต้]] และ [[โอเชียเนีย]] ([[ออสเตรเลเซีย]], [[ไมโครนีเซีย]], [[โพลินีเซีย]], [[เมลานีเซีย]])
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

#### [[เอเชียตะวันตกเฉียงใต้]]
*
*
*
*
*
*
*
*
*
*
*
*
*
*
*
*
*
*
*
*
*
*
*

## ดูเพิ่ม
* ความร่วมมือทางเศรษฐกิจเอเชีย-แปซิฟิก (เอเปก)

## อ้างอิง

## แหล่งข้อมูลอื่น
* Asia Pacific Indigenous Youth Network (APIYN)
* BBC Asia-Pacific 
* ABC Radio Australia Asia Pacific

หมวดหมู่:ภูมิศาสตร์เอเชีย
หมวดหมู่:ภูมิศาสตร์โอเชียเนีย
มิฟฟ์ โมล

**ไอร์วิง มิลเฟรด "มิฟฟ์" โมล** ()  หรือ **มิฟฟ์ โมล** นักทรอมโบนแจ๊สและหัวหน้าวงดนตรี ได้การยอมรับว่าเป็น "นักทรอมโบนที่พัฒนาการเล่นโซโลทรอมโบนในแนวแจ๊สได้อย่างโดดเด่น และมีอิทธิพลต่อวงการแจ๊ส" 

มิฟฟ์ โมล เริ่มเล่นเปียโนและไวโอลินตั้งแต่เด็ก และหันมาเล่นทรอมโบนเมื่ออายุ 15 ปี โดยเริ่มเล่นดนตรีกับวงออเคสตรา  ในปี ค.ศ. 1923 ขณะอายุ 25 ปี ได้ร่วมวงดนตรีของเรด นิโคลส์ นักทรัมเป็ต ซึ่งต่อมาได้ร่วมกันตั้งวงดนตรีชื่อ "Miff Mole and his (Little) Molers" ตั้งแต่ปี ค.ศ. 1926 ถึง 1930  มิฟฟ์ โมลยังเป็นนักดนตรีอิสระ ที่เล่นบันทึกเสียงให้กับวงแจ๊สของพอล ไวท์แมน เบนนี กูดแมน และเอดดี คอนดอน ในช่วงทศวรรษ 1940 

ผลงานเพลงที่มีชื่อเสียงของมิฟฟ์ ได้แก่เพลง "Slippin' Around", "Red Hot Mama", "Miff's Blues", "Toddlin' Blues", "Davenport Blues" และเพลง "There'll Come a Time (Wait and See)" ที่นำไปใช้ประกอบภาพยนตร์ *[[The Curious Case of Benjamin Button]]* ที่ได้รับการเสนอชื่อชิงรางวัลดนตรีประกอบยอดเยี่ยม รางวัลออสการ์ ครั้งที่ 81

## อ้างอิง

หมวดหมู่:นักดนตรีแจ๊สชาวอเมริกัน
หมวดหมู่:นักทรอมโบน
ไตปลา

thumb|แกงไตปลา
**ไตปลา** (ภาคกลาง) หรือ **พุงปลา** (ภาคใต้) เป็นการถนอมอาหารแบบหมักดองชนิดหนึ่ง โดยใช้กระเพาะของปลา เช่น ปลาทู ปลาลัง ปลาดุก ปลาช่อน หรือปลาอื่น ๆ มาหมักกับเกลือ โดยนำขี้และดีออกจากกระเพาะก่อน หมักไว้ 10 – 30 วันก็ใช้ได้ ไตปลาที่หมักได้ที่จะเหลวและมีมันไหลออกมา นำไปทำเป็นอาหารได้หลายชนิด เช่น ไตปลาที่เป็นเครื่องจิ้มคล้ายน้ำพริกของทางภาคกลาง หรือแกงพุงปลาที่เป็นอาหารที่มีชื่อเสียงของจังหวัดพัทลุง นอกจากนั้น ยังนำไตปลาไปผัดกับน้ำพริกแกง ใส่ปลาจิ้งจ้างและผัก เรียกไตปลาแห้ง

ไตปลาที่เป็นเครื่องจิ้มนี้เป็นที่มาของอาหารชาววังที่เรียกว่า**แสร้งว่า**หรือ**แสร้งว่าไตปลา** ซึ่งเป็นการปรุงแบบเดียวกับน้ำพริกไตปลาเพียงแต่ตัดไตปลาที่มีกลิ่นเหม็นคาวออกไป ใส่เครื่องปรุงอื่นลงไปแทน เช่น กุ้ง แสร้งว่านี้ เป็นอาหารที่มีในกาพย์เห่ชมเครื่องคาวหวานของรัชกาลที่ 2

## แกงไตปลา
**แกงไตปลา** หรือแกงพุงปลาเป็นแกงที่มีไตปลาเป็นส่วนประกอบที่สำคัญ มีทั้งแบบที่ใสและไม่ใส่กะทิ แบบใส่กะทิเป็นที่นิยมในบางท้องที่ เช่นที่จังหวัดยะลา การแกงจะต้มกะทิแค่พอสุก ไม่แตกมัน น้ำพริกแกงประกอบด้วย พริกขี้หนูแห้ง เกลือ พริกไทยเม็ด ตะไคร้ ผิวมะกรูด กระเทียม ขมิ้น หอมแดง กะปิ

แกงไตปลาแบบชุมพรจะไม่ใส่ข่า กระชาย หอมแดง กระเทียมในน้ำพริกแกง แต่จะซอยละเอียดใส่ลงในแกง เรียกแกงแบบนี้ว่าแกงไตปลาเครื่องซอย

เว็บไซต์ TasteAtlas บริการด้านอาหารทั่วทุกมุมโลก จัดอันดับ เมนูอาหารที่ทำจากปลายอดแย่ที่สุดในโลก ได้ยกให้ “**แกงไตปลา**” ติดอันดับ 1 

## อ้างอิง

### บรรณานุกรม
* ซวา มาลี (2551).  หน้า 37 .

## แหล่งข้อมูลอื่น
* 

หมวดหมู่:แกง
หมวดหมู่:อาหารหมักดอง
หมวดหมู่:อาหารไทยภาคใต้
ปลาค้าวดำ

**ปลาค้าวดำ** หรือ **ปลาเค้าดำ** เป็นปลาน้ำจืดชนิดหนึ่ง อยู่ในวงศ์ปลาเนื้ออ่อน (Siluridae) จัดเป็นปลาที่อยู่ในอันดับปลาหนัง (Siluriformes) จัดอยู่ในสกุล *Wallagonia*

ปลาค้าวดำมีรูปร่างลำตัวยาวแต่ค่อนข้างป้อม ลำตัวที่อยู่ค่อนไปทางหางมีลักษณะแบนข้างมาก พื้นลำตัวสีเทาถึงดำสนิท ส่วนหัวมีขนาดใหญ่และแบน ปากกว้าง ภายในมีฟันซี่เล็ก ๆ อยู่ในขากรรไกรทั้ง 2 ข้าง มีหนวด 2 คู่ เป็นเวลายาวนาน ที่ปลาค้าวดำถูกจัดให้อยู่ในสกุล *[[Wallago]]* แต่ใน ค.ศ. 2004 ได้มีการศึกษาเพิ่มเติม จึงทำให้ปลาค้าวดำถูกจัดให้อยู่ในสกุลนี้ และแบ่งออกได้เป็น 3 ชนิด คือ 

**[[Wallagonia leerii]]* – ปลาค้าวดำใต้
**[[Wallagonia maculatus]]* (เป็นปลาค้าวดำที่พบเฉพาะรัฐซาบะฮ์บนเกาะบอร์เนียว)
**[[Wallagonia micropogon]]* – ปลาค้าวดำเหนือ

## อ้างอิง

หมวดหมู่:วงศ์ปลาเนื้ออ่อน
ค้าวดำ
หมวดหมู่:ปลาน้ำจืด
หมวดหมู่:ปลาที่พบในลุ่มแม่น้ำเจ้าพระยา
หมวดหมู่:ปลาที่พบในลุ่มแม่น้ำโขง
หมวดหมู่:ปลาที่พบในลุ่มแม่น้ำตาปี
หมวดหมู่:ปลาตู้
รัฐอันโซอาเตกิ

**อันโซอาเตกิ** () เป็น 1 ใน 23 รัฐของประเทศเวเนซุเอลา ตั้งอยู่ทางตะวันออกเฉียงเหนือของประเทศ อันโซอาเตกิเป็นที่รู้จักในด้านชายหาดอันสวยงามเป็นที่ดึงดูดของนักท่องเที่ยว มีความยาวชายหาดร่วม 100 กิโลเมตร

เมืองหลวงของรัฐคือเมืองบาร์เซโลนา เมืองที่สำคัญอื่นเช่นเมืองปวยร์โตลากรุซและเอลตีเกร

## อ้างอิง

หมวดหมู่:เมืองหลวงทางวัฒนธรรมของอเมริกา
อันโซอาเตกิ
หมวดหมู่:รัฐและดินแดนที่ก่อตั้งในปี พ.ศ. 2452
หมวดหมู่:รัฐอันโซอาเตกิ
แคนนอนบอล แอดเดอร์ลีย์

**จูเลียน เอ็ดวิน "แคนนอนบอล" แอดเดอร์ลีย์** () หรือ **แคนนอนบอล แอดเดอร์ลีย์** นักอัลโตแซกโซโฟนแจ๊สชาวอเมริกัน เป็นหัวหน้าวง เดอะแคนนอนแอดเดอร์ลีย์ควินเทท ในตำแหน่งแซกโซโฟน ร่วมกับน้องชาย คือ แนท แอดเดอร์ลีย์ นักคอร์เน็ตและทรัมเป็ต

จูเลียนและแนแทเนียล น้องชาย เกิดที่เมืองแทมปา รัฐฟลอริดา บิดามารดาเป็นอาจารย์สอนอยู่ที่มหาวิทยาลัยฟลอริดา เอแอนด์เอ็ม  ทั้งคู่เคยเล่นดนตรีร่วมกับเรย์ ชาร์ลส ในช่วงทศวรรษ 1940  ต่อมาได้ย้ายไปอยู่ที่นิวยอร์กในปี ค.ศ. 1955 และร่วมวงดนตรีของไมล์ส เดวิส ตั้งแต่ปี 1957 ถึง 1959 ก่อนจะออกมาตั้งวงดนตรีของตัวเอง

นอกเหนือจากการเล่นดนตรีแล้ว วงเดอะแคนนอนแอดเดอร์ลีย์ควินเทท ยังปรากฏตัวเป็นนักแสดงรับเชิญในภาพยนตร์หลายเรื่อง เช่นใน *Play Misty for Me* (1971) ภาพยนตร์ระทึกขวัญของคลินต์ อีสต์วูด และในบางตอนของซีรีส์ *Kung Fu* ของเดวิด คาร์ราดีน ในปี 1975 

แคนนอนบอล แอดเดอร์ลีย์ได้รับการบรรจุชื่อในหอเกียรติยศของนิตยสารดาวน์บีท ในปี ค.ศ. 1975 หลังการเสียชีวิตไม่นาน 

## อ้างอิง

หมวดหมู่:นักดนตรีแจ๊สชาวอเมริกัน
หมวดหมู่:นักแซกโซโฟน
หมวดหมู่:ชาวอเมริกันเชื้อสายแอฟริกา
หมวดหมู่:ศิลปินสังกัดแคปิตอลเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดบลูโน้ตเรเคิดส์
หมวดหมู่:ศิลปินสังกัดซาวอยเรเคิดส์
หมวดหมู่:บุคคลจากแทมปา
หมวดหมู่:บุคคลจากควีนส์
หมวดหมู่:เสียชีวิตจากโรคหลอดเลือดสมอง
กราทซ์

**กราทซ์** (; ) เป็นเมืองหลวงของรัฐสตีเรียและเป็นเมืองที่ใหญ่เป็นอันดับที่สองของประเทศออสเตรีย รองจากกรุงเวียนนา โดยข้อมูลเมื่อวันที่ 1 มกราคม ค.ศ. 2024 กราทซ์มีประชากรทั้งสิ้น 339,810 คน (ประกอบด้วยผู้ที่อาศัยเป็นหลักแหล่ง 303,270 คน) ซึ่วใน ค.ศ. 2021 ประชากรของเขตเมืองกราทซ์มีอยู่ทั้งหมด 665,390 คน เฉพาะผู้อยู่อาศัยหลัก กราทซ์เป็นที่กล่าวถึงในฐานะเมืองแห่งการศึกษาและมหาวิทยาลัย ด้วยมีวิทยาลัยและมหาวิทยาลัยตั้งอยู่ภายในเมืองถึง 4 แห่ง ทำให้โดยรวมแล้ว เมืองนี้มีนักเรียนนักศึกษามากกว่า 60,000 คน อีกทั้งศูนย์กลางประวัติศาสตร์ของเมือง (*[[Altstadt]]*) ยังจัดว่าเป็นหนึ่งในใจกลางเมืองที่ได้รับการอนุรักษ์ไว้อย่างดีที่สุดในยุโรปกลาง

ใน ค.ศ. 1999 ศูนย์กลางประวัติศาสตร์ของเมืองได้รับการขึ้นทะเบียนเป็นมรดกโลกโดยยูเนสโก และใน ค.ศ. 2010 ได้มีการขยายเขตมรดกโลกเพิ่มเติม โดยการรวมพระราชวังเอ็กเกินแบร์ค () ที่ตั้งอยู่ทางตะวันตกของเมืองของไปด้วย กราทซ์ได้รับเลือกเป็นเมืองหลวงทางวัฒนธรรมของยุโรปใน ค.ศ. 2003 และเป็นเมืองแห่งความสุขในการทําอาหาร (City of Culinary Delights) ใน ค.ศ. 2008

## ความสัมพันธ์ระหว่างประเทศ

### เมืองพี่น้อง
เมืองพี่น้องของกราทซ์มีดังนี้

*  มอนต์แคลร์ รัฐนิวเจอร์ซีย์ สหรัฐ ตั้งแต่ ค.ศ. 1950
*  คอเวนทรี ประเทศอังกฤษ สหราชอาณาจักร ตั้งแต่ ค.ศ. 1957
*  โกรนิงเงิน ประเทศเนเธอร์แลนด์ ตั้งแต่ ค.ศ. 1964
*  ดาร์มชตัท ประเทศเยอรมนี ตั้งแต่ ค.ศ. 1968
*  ทร็อนไฮม์ ประเทศนอร์เวย์ ตั้งแต่ ค.ศ. 1968
*  ปูลา ประเทศโครเอเชีย ตั้งแต่ ค.ศ. 1972
*  ตรีเยสเต ประเทศอิตาลี ตั้งแต่ ค.ศ. 1973
*  ตีมีชออารา ประเทศโรมาเนีย ตั้งแต่ ค.ศ. 1982
*  มาริบอร์ ประเทศสโลวีเนีย ตั้งแต่ ค.ศ. 1987
*  เปช ประเทศฮังการี ตั้งแต่ ค.ศ. 1989
*  ดูบรอฟนีก ประเทศโครเอเชีย ตั้งแต่ ค.ศ. 1994
*  ลูบลิยานา ประเทศสโลวีเนีย ตั้งแต่ ค.ศ. 2001
*  เซนต์ปีเตอส์เบิร์ก ประเทศรัสเซีย ตั้งแต่ ค.ศ. 2001 (ยุติความสัมพันธ์ชั่วคราว ตั้งแต่เดือนมีนาคม ค.ศ. 2022)

;เมืองที่สร้างความร่วมมือและมิตรภาพที่คล้ายคลึงกับเมืองพี่น้อง
*  นีช ประเทศเซอร์เบีย
*  บาญาลูกา ประเทศบอสเนียและเฮอร์เซโกวีนา

## อ้างอิง

หมวดหมู่:เมืองในประเทศออสเตรีย
หมวดหมู่:แหล่งมรดกโลกในประเทศออสเตรีย
หมวดหมู่:แหล่งมรดกโลกทางวัฒนธรรม
หมวดหมู่:รัฐสตีเรีย
หมวดหมู่:กราทซ์
หมวดหมู่:เมืองหลวงทางวัฒนธรรมของยุโรป
จิงจัง

**จิงจัง, จิ้งจัง, จุ้งจัง** เป็นการถนอมอาหารของทางภาคใต้ของไทย โดยนำปลากะตักตัวเล็ก ๆ ล้างให้สะอาดแล้วหมักกับเกลือและน้ำตาลโตนดทิ้งไว้ 10 -14 วันขึ้นกับขนาดของปลา ถ้าหมักนานกว่านี้จะกลายเป็นน้ำปลาและบูดู ปลาจิงจังที่ได้นำไปแปรรูปได้หลายชนิด ทั้งอบกรอบ อบสมุนไพร หรือนำไปปรุงอาหาร เช่นยำกับผลไม้รสเปรี้ยวหรือนำไปหลน

## อ้างอิง

* อาหารการกินแห่งลุ่มทะเลสาบ. สงขลา: เครือข่ายสตรีรอบทะเลสาบ. 2551. หน้า 23-24.

หมวดหมู่:อาหารหมักดอง
หมวดหมู่:อาหารจากเนื้อปลา
หมวดหมู่:อาหารไทยภาคใต้
แป้งแดง

**แป้งแดง** เป็นการถนอมอาหารของทางภาคใต้ของไทย ลักษณะเป็นเนื้อปลา คลุกด้วยแป้งเละสีออกแดง ๆ มีลักษณะใกล้เคียงกับปลาจ่อม หรือปลาเจ่าของภาคอีสาน เป็นการหมักดองแบบที่ทำให้เกิดรสเปรี้ยว โดยการนำปลา เช่น ปลาก้างอ่อน ปลากะตัก ปลาแมว ปลาเงิน เฉพาะส่วนเนื้อปลาไปหมักเกลือ 1 คืน แล้วนำมาคลุกแป้งข้าวหมาก น้ำตาลโตนด ข้าวสวย หมักอีก 2 สัปดาห์จึงนำมาปรุงอาหาร เช่น ผัด นึ่ง หรือทาขนมปังแทนแยมก็ได้

แป้งแดงจัดเป็นการถนอมอาหารโดยการหมักที่ทำให้เกิดรสเปรี้ยว ซึ่งรสเปรี้ยวที่ได้นี้มาจากแบคทีเรียที่ผลิตกรดแลกติก ซึ่งเจริญเติบโตโดยอาศัยข้าวซึ่งสำหรับแป้งแดง คือ ข้าวแดง หรือ อังกัก เป็นแหล่งของคาร์บอน เช่นเดียวกับปลาเจ่าที่ใช้ข้าวหมาก และปลาจ่อมที่ใช้ข้าวสวย การใช้ข้าวแดงซึ่งมีสีแดงจากเชื้อราโมแนสคัส (*Monascus* sp.) ซึ่งเป็นเชื้อราชนิดเดียวกับที่ทำให้เกิดสีแดงในเต้าหู้ยี้ ทำให้แป้งแดงมีสีแดงที่เป็นเอกลักษณ์ของอาหารชนิดนี้ ปัจจุบันมักผสมสีผสมอาหารสีแดงลงไป  

ในปัจจุบัน มีการผลิตปลาแป้งแดงเป็นสินค้าผลิตภัณฑ์ชุมชน โดยเฉพาะที่จังหวัดสงขลา มาตรฐานผลิตภัณฑ์ชุมชนของสินค้าชนิดนี้ห้ามการใช้สีสังเคราะห์ทุกชนิด รวมทั้งห้ามใช้สารบอแรกซ์ด้วย 

## อ้างอิง

* อาหารการกินแห่งลุ่มทะเลสาบ. สงขลา: เครือข่ายสตรีรอบทะเลสาบ.2551. หน้า 29-30

## แหล่งข้อมูลอื่น
* วิธีทำหลนปลาแป้งแดง

หมวดหมู่:อาหารหมักดอง
หมวดหมู่:อาหารไทยภาคใต้
มีแชล มายอร์

**มีแชล กุสตาฟว์ เอดัวร์ มายอร์** (; เกิดวันที่ 12 มกราคม ค.ศ. 1942) เป็นศาสตราจารย์ชาวสวิสประจำคณะดาราศาสตร์ มหาวิทยาลัยเจนีวา ค.ศ. 1995 เขาได้ร่วมงานกับดีดีเย เกโล ค้นพบดาวเคราะห์นอกระบบ 51 ม้าบิน บี โคจรรอบดาวฤกษ์คล้ายดวงอาทิตย์ คือ 51 ม้าบิน

มายอร์สำเร็จการศึกษาด้านฟิสิกส์จากมหาวิทยาลัยโลซาน และสำเร็จปริญญาเอกด้านดาราศาสตร์ ใน ค.ศ. 1971 พร้อมการทำงานที่หอดูดาวเจนีวา เขายังได้ทำงานในหอดูดาวสำคัญหลายแห่ง เช่น หอสังเกตการณ์ดาราศาสตร์ที่เคมบริดจ์, หอดูดาวท้องฟ้าซีกใต้แห่งยุโรป ที่ประเทศชิลี, หอดูดาวที่ฮาวาย เป็นต้น

นับถึง ค.ศ. 1998 เขาได้ร่วมเขียนบทความวิจัยทางวิทยาศาสตร์มากกว่า 200 ชิ้น ระหว่าง ค.ศ. 1989–1992 เขาได้ร่วมงานวิจัยทางวิทยาศาสตร์กับหอดูดาวท้องฟ้าซีกใต้แห่งยุโรประหว่าง ค.ศ. 1988–1991 เขาได้ร่วมในการศึกษาวิจัยโครงสร้างของจักรวาลกับสหพันธ์ดาราศาสตร์สากล และจาก ค.ศ. 1990–1993 เขาได้เข้าร่วมในสมาคมฟิสิกส์ดาราศาสตร์และดาราศาสตร์สวิส (Swiss Society for Astrophysics and Astronomy)

เดือนสิงหาคม ค.ศ. 1998 มายอร์ได้รับรางวัลมาร์แซล เบอนวสต์ สำหรับผลงานอันโดดเด่นที่ส่งผลต่อมนุษยชาติ ค.ศ. 2000 เขาได้รับรางวัล Balzan Prize ต่อมา ค.ศ. 2004 เขาได้รับเหรียญรางวัลอัลเบิร์ต ไอน์สไตน์ และ ค.ศ. 2005 เขาได้รับรางวัลชอว์ สาขาดาราศาสตร์

หลังจากการค้นพบดาวเคราะห์นอกระบบดวงแรกรอบดาว 51 ม้าบิน มายอร์และทีมงานของเขาก็ได้ค้นพบดาวเคราะห์นอกระบบดวงอื่นอีกเป็นจำนวนมาก ค.ศ. 2003 เครื่องมือตรวจจับดาวเคราะห์ชิ้นล่าสุดของเขาคือ HARPS ได้เริ่มเปิดใช้งาน และสร้างผลงานการค้นพบจำนวนมาก

ค.ศ. 2007 มายอร์เป็นหนึ่งในทีมนักวิทยาศาสตร์ชาวยุโรป 11 คนจากหอดูดาวท้องฟ้าซีกใต้แห่งยุโรป ที่ลาซิยา ประเทศชิลี ค้นพบกลีเซอ 581 ซี ดาวเคราะห์นอกระบบดวงแรกที่อยู่ในเขตอาศัยได้ ค.ศ. 2009 มายอร์และทีมของเขาค้นพบดาวเคราะห์นอกระบบที่มีมวลน้อยที่สุดโคจรรอบดาวฤกษ์ในแถบลำดับหลัก คือ กลีเซอ 581 อี

ใน ค.ศ. 2019 มายอร์และเกโลได้รับรางวัลโนเบลสาขาฟิสิกส์จากผลงานการค้นพบดาวเคราะห์นอกระบบที่โคจรรอบดาวฤกษ์คล้ายดวงอาทิตย์ ร่วมกับจิม พีเบิลส์ ที่ได้รับรางวัลจากการค้นพบทฤษฎีทางจักรวาลวิทยาเชิงกายภาพ

## อ้างอิง

หมวดหมู่:นักดาราศาสตร์ชาวสวิส
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวสวิสผู้ได้รับรางวัลโนเบล
หมวดหมู่:บุคคลจากโลซาน
หมวดหมู่:ศิษย์เก่าจากมหาวิทยาลัยโลซาน
หมวดหมู่:ศิษย์เก่าจากมหาวิทยาลัยเจนีวา
วาดุซ

**วาดุซ** () เป็นเมืองหลวงของประเทศลีชเทินชไตน์ และเป็นที่ตั้งของรัฐสภาแห่งชาติ เมืองตั้งอยู่ริมแม่น้ำไรน์ มีประชากรราว 5,100 คน (ข้อมูลปี 2009) ประชากรส่วนใหญ่นับถือศาสนาคริสต์ นิกายโรมันคาทอลิก ขณะที่เมืองวาดุซเป็นที่รู้จักในระดับนานาชาติ แต่ก็ไม่ใช่เมืองที่ใหญ่ที่สุดของประเทศ ซึ่งเป็นรองเมืองชานที่มีประชากรมากกว่า

## อ้างอิง

หมวดหมู่:เทศบาลของประเทศลีชเทินชไตน์
หมวดหมู่:เมืองหลวงในทวีปยุโรป
รัฐสตีเรีย

**สตีเรีย** () หรือ **ชไตเออร์มาร์ค** () เป็นรัฐในประเทศออสเตรียที่ตั้งอยู่ทางตะวันออกเฉียงใต้ของประเทศ ในด้านพื้นที่แล้วถือเป็นรัฐที่ใหญ่ที่สุดเป็นอันดับ 2 ใน 9 รัฐ มีพื้นที่ครอบคลุม 16,392 ตร.กม. มีพื้นที่ติดกับประเทศสโลวีเนีย เช่นเดียวกับรัฐอื่นอย่างรัฐอัปเปอร์ออสเตรีย รัฐโลเวอร์ออสเตรีย รัฐซาลซ์บูร์ก รัฐบูร์เกนลันด์ และรัฐคารินเทีย รัฐมีประชากร 1,243,052 คน (ข้อมูลปี 2019) มีเมืองหลวงของรัฐคือเมืองกราซ

สตีเรีย
หมวดหมู่:รัฐสตีเรีย
สตีเรีย
รัฐซัลทซ์บวร์ค

**ซัลทซ์บวร์ค** (, , ; ) เป็นหนึ่งในเก้ารัฐของประเทศออสเตรีย มีพื้นที่  ตั้งอยู่ติดกับประเทศเยอรมนี มีประชากรอยู่ 562,606 คน เมืองหลวงของรัฐคือเมืองซัลทซ์บวร์ค

## อ้างอิง

## แหล่งข้อมูลอื่น

* Salzburg State Tourist Board
* Salzburg State Government
* Salzburg Travel Guide with entries for all municipalities
* Pictures from Salzburg
* Tours in and around Salzburg 
* Tours

ซัลทซ์บวร์ค
หมวดหมู่:รัฐซัลทซ์บวร์ค
เครื่องวัดการโพลาไรซ์

right|thumb|Polarimeter
thumb|right|เครื่องวัดการโพลาไรซ์ระบบดิจิทัลแบบอัตโนมัติ

**เครื่องวัดการโพลาไรซ์** () เป็นอุปกรณ์ในห้องทดลองที่ใช้ในการบ่งชี้มุมของการหมุนของแสง (optical rotation) ของระนาบโพลาไรซ์ของแสงที่วิ่งผ่านตัวกลางชิ้นหนึ่ง

เครื่องวัดการโพลาไรซ์ปกติประกอบด้วย แหล่งกำเนิดแสง อุปกรณ์แยกแสง ตัวกลางตัวอย่าง และวิธีการมองแบบใดแบบหนึ่ง การหมุนของแสงบนสสารต่างชนิดกันจะทำให้เกิดความยาวคลื่นและอุณหภูมิที่ต่างกัน ซึ่งอุปกรณ์วัดการโพลาไรซ์จะต้องทำการควบคุมตัวแปรเหล่านี้

## ประวัติศาสตร์

โพราไรเซชันโดยการสะท้อนถูกค้นพบในปี ค.ศ. 1808  โดย เอเตียน-หลุยส์ มาลุส (Étienne-Louis Malus) (1775-1812)

## หลักการในการวัด

อัตราส่วนความบริสุทธิ์และความเข้มข้นของสารเอแนนทิโอเมอร์ (enantiomer) ทั้งสองตัว สามารถวัดได้ผ่านเครื่องวัดการโพราไรซ์

## อ้างอิง

## ดูเพิ่ม

* การหมุนเชิงแสง
* โพลารีเมตรี
* โพลาไรเซชัน
* ไครัลลิตี
* เอแนนทิโอเมอร์
* หลุย ปาสเตอร์

## อ้างอิง

หมวดหมู่:โพราไรเซชัน (คลื่น)
หมวดหมู่:ทัศนูปกรณ์
หมวดหมู่:โพลาไรเซชัน
ดีดีเย เกโล

**ดีดีเย ปาทริก เกโล** (; เกิดวันที่ 23 กุมภาพันธ์ ค.ศ. 1966) เป็นนักดาราศาสตร์ในสังกัดหอดูดาวเจนีวา เป็นหนึ่งในนักสำรวจดาวเคราะห์นอกระบบและเป็นศิษย์ของมีแชล มายอร์

ดีดีเย เกโล เป็นนักศึกษาปริญญาเอกที่มหาวิทยาลัยเจนีวา ขณะที่เขากับมีแชล มายอร์ ค้นพบดาวเคราะห์นอกระบบดวงแรกที่โคจรรอบดาวฤกษ์ในแถบลำดับหลัก คือ 51 ม้าบิน เกโลทำการวิเคราะห์ดาวฤกษ์นี้ด้วยวิธีตรวจวัดความเร็วแนวเล็ง (หรือปรากฏการณ์ด็อพเพลอร์) และสามารถค้นพบว่ามีดาวเคราะห์โคจรอยู่ด้วยคาบโคจร 4.2 วัน ดาวเคราะห์ 51 ม้าบิน บี ได้ท้าทายมุมมองความคิดเกี่ยวกับการกำเนิดของดาวเคราะห์ โดยที่มันเป็นหนึ่งในดาวพฤหัสบดีร้อน คือดาวเคราะห์ก๊าซยักษ์ที่โคจรใกล้ดาวฤกษ์มาก

ในปี ค.ศ. 2019 เกโลและมายอร์ได้รับรางวัลโนเบลสาขาฟิสิกส์จากผลงานการค้นพบดาวเคราะห์นอกระบบที่โคจรรอบดาวฤกษ์คล้ายดวงอาทิตย์ ร่วมกับจิม พีเบิลส์ ที่ได้รับรางวัลจากการค้นพบทฤษฎีทางจักรวาลวิทยาเชิงกายภาพ

## อ้างอิง

หมวดหมู่:นักดาราศาสตร์ชาวสวิส
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวสวิสผู้ได้รับรางวัลโนเบล
หมวดหมู่:บุคคลจากเจนีวา
หมวดหมู่:ศิษย์เก่าจากมหาวิทยาลัยเจนีวา
มวลที่แท้จริง

**มวลที่แท้จริง** () เป็นคำเดียวกันกับคำว่า มวล แต่จะใช้ในวิชาดาราศาสตร์เพื่อให้สามารถแยกแยะความแตกต่างระหว่างมวลของดาวเคราะห์ที่วัดได้จากค่ามวลต่ำสุดที่หาได้จากการตรวจวัดด้วยความเร็วแนวเล็ง กระบวนการในการระบุมวลที่แท้จริงของดาวเคราะห์นี้รวมถึง การวัดระยะห่างและคาบโคจรของดาวบริวาร ซึ่งเป็นเทคนิคอันก้าวหน้าของมาตรดาราศาสตร์ที่ใช้การเคลื่อนที่ของดาวเคราะห์ดวงอื่นในระบบดาวเดียวกันเข้ามาช่วย รวมกับเทคนิคด้านความเร็วแนวเล็งและการสังเกตการเคลื่อนผ่าน หรือรวมเทคนิคความเร็วแนวเล็งเข้ากับการตรวจวัดพารัลแลกซ์

## อ้างอิง

หมวดหมู่:มวล
ดูชานเบ

**ดูชานเบ** () เป็นเมืองหลวงและเมืองที่ใหญ่ที่สุดในประเทศทาจิกิสถาน คำว่า ดูชานเบ ในภาษาทาจิก มีความหมายว่า "วันจันทร์" ซึ่งเป็นชื่อที่มาจากข้อเท็จจริงที่เมืองเป็นสถานที่ตั้งของหมู่บ้านที่มีชื่อเสียงเรื่องตลาดวันจันทร์

## ภูมิอากาศ




## อ้างอิง


หมวดหมู่:เมืองหลวงในทวีปเอเชีย
หมวดหมู่:เมืองในประเทศทาจิกิสถาน
การระเหยด้วยแสง

300px|thumb|right|การระเหยด้วยแสง ที่เกิดกับแผ่นจานดาวเคราะห์ก่อนเกิด เนื่องจากการแผ่รังสีจากดาวฤกษ์ประเภท O ที่อยู่ใกล้เคียง

**การระเหยด้วยแสง** () คือกระบวนการที่ชั้นบรรยากาศของดาวเคราะห์ (หรือบางส่วนของชั้นบรรยากาศ) ถูกฉีกออกเนื่องจากโฟตอนพลังงานสูงและการแผ่รังสีคลื่นแม่เหล็กไฟฟ้าอื่น ๆ เมื่อโฟตอนมีปฏิกิริยากับโมเลกุลของบรรยากาศ โมเลกุลเหล่านั้นจะถูกเร่งและทำให้มีอุณหภูมิสูงขึ้น เมื่อระดับพลังงานสูงมากพอ โมเลกุลหรืออะตอมจะไปถึงระดับความเร็วหลุดพ้นจากดาวเคราะห์ และ "ระเหย" ไปในอวกาศ ยิ่งมวลของแก๊สมีน้อยเท่าใด ความเร็วที่จะเกิดจากปฏิกิริยากับโฟตอนก็ยิ่งสูงขึ้น ดังนั้น ไฮโดรเจน จึงมีแนวโน้มจะเกิดการระเหยด้วยแสงมากที่สุด

## การระเหยด้วยแสง กับแผ่นจานดาวเคราะห์ก่อนเกิด

จานดาวเคราะห์ก่อนเกิดอาจจะแตกกระจัดกระจายไปได้ด้วยลมดาวฤกษ์ และมีความร้อนมากขึ้นเนื่องจากผลการแผ่รังสีของคลื่นแม่เหล็กไฟฟ้า การแผ่รังสีทำปฏิกิริยากับสสารและเร่งให้มันหลุดออกมาภายนอก ผลกระทบนี้จะสังเกตเห็นได้ก็เมื่อกำลังการแผ่รังสีมีความเข้มมากพอ เช่นเป็นการแผ่รังสีจากดาวฤกษ์ประเภท O และ B หรือเมื่อโปรโตสตาร์เริ่มจุดระเบิดนิวเคลียร์ฟิวชั่น

หมวดหมู่:ดาราศาสตร์ดาวฤกษ์
ภูมิภาคมิเคเลาเออร์

**ภูมิภาคมิเคลเลาเออร์** ((, , ) เป็นภูมิภาคในประวัติศาสตร์ที่ตั้งอยู่ในตอนกลางของประเทศโปแลนด์ที่เป็นส่วนหนึ่งของจังหวัดคูยาเวียน-โพเมอราเนียปัจจุบัน ระหว่างยุคกลางเคลเลาเออร์เป็นดินแดนที่เป็นกรณีพิพาทระหว่างโปแลนด์และอัศวินทิวทัน ชื่อภูมิภาคมาจากชื่อปราสาทมิเคลเลาเออร์ที่ถูกทำลายในปี ค.ศ. 1789 

ในด้านภูมิศาสตร์บางครั้งภูมิภาคมิเคลเลาเออร์ก็ถือว่าเป็นส่วนหนึ่งของคุลเมอร์แลนด์แม้ว่าจะตั้งอยู่ทางตะวันออกของแม่น้ำเดรอเวนซ์ ภูมิภาคมิเคลเลาเออร์และลูบาวา (Lubawa) เป็นส่วนหนึ่งของดินแดนปรัสเซียในบริเวณคุลเมอร์แลนด์

หมวดหมู่:ภูมิภาคในประวัติศาสตร์
หมวดหมู่:ภูมิศาสตร์โปแลนด์
ลูอันดา

**ลูอันดา** () เป็นเมืองหลวงและเมืองที่ใหญ่ที่สุดของประเทศแองโกลา ตั้งอยู่บริเวณชายฝั่งทางมหาสมุทรแอตแลนติก ถือเป็นเมืองท่าทางทะเลและศูนย์กลางการบริหาร มีประชากรประมาณ 8.3 ล้านคน (ข้อมูลปี 2020) ได้รับการตั้งขึ้นเป็นชุมชนเมืองโดยนักสำรวจชาวโปรตุเกสในปี ค.ศ. 1576 และมีชื่อว่า *เซาเปาลูดาอาซุงเซาดึลูวังดา* ()

## เมืองพี่น้อง
* อาซุนซิออน ปารากวัย
* ปักกิ่ง จีน
* ไบรา โมซัมบิก
* บิสเซา กินี-บิสเซา
* ไคโร อียิปต์
* เคปทาวน์ แอฟริกาใต้
* ฮิวสตัน สหรัฐ
* วัมบู แองโกลา
* โจฮันเนสเบิร์ก แอฟริกาใต้
* ลิสบอน โปรตุเกส
* มาเก๊า
* มาปูตู โมซัมบิก
* วาฮากา เม็กซิโก
* โปร์ตู โปรตุเกส
* ไปรยา กาบูเวร์ดี
* เซาเปาลู บราซิล
* เซาตูแม เซาตูแมอีปริงซีป
* ทาวา ไนเจอร์
* ตูลง ฝรั่งเศส
* วินด์ฮุก นามิเบีย

## อ้างอิง

## แหล่งข้อมูลอื่น

หมวดหมู่:เมืองหลวงในทวีปแอฟริกา
หมวดหมู่:เมืองในประเทศแองโกลา
ทะเลปิด

**ทะเลปิด** คือแหล่งน้ำที่ไม่ได้เชื่อมต่อกับทะเลภายนอก อาจเป็นน้ำจืดหรือน้ำเค็ม เช่น ทะเลแคสเปียน และ ทะเลอารัล เป็นต้น ทะเลที่เกือบจะเป็นทะเลปิด เช่น ทะเลดำ ทะเลบอลติก ทะเลเมดิเตอร์เรเนียน เป็นต้น ซึ่งมีลักษณะพิเศษคือง่ายต่อการกัดเซาะของลม ฝน และน้ำทะเล ภายในเขาริมทะเลและเกาะหินปูนบางแห่งเกิดการยุบตัวลงกลายเป็นแอ่ง

หมวดหมู่:ทะเล

หมวดหมู่:ทะเลสาบ
คริสตินา แอปเปิลเกต

**คริสตินา แอปเปิลเกต** () เกิดเมื่อวันที่ 25 พฤศจิกายน ค.ศ. 1971 เป็นนักแสดงชาวอเมริกัน เป็นที่รู้จักในบทบาท เคลลี บันดี ในรายการซิตคอม *[[Married... with Children]]* ทางช่องฟอกซ์ เธอมีผลงานแสดงภาพยนตร์และซีรีส์ อย่างเช่น *[[Don't Tell Mom the Babysitter's Dead]]*, *[[The Big Hit]]*, *[[The Sweetest Thing]]*, **, *[[Farce of the Penguins]]* และ *[[Alvin and the Chipmunks: The Squeakquel]]* เธอยังแสดงละครบรอดเวย์เรื่อง *Sweet Charity* นอกจากนั้นยังแสดงบทนำในซิตคอมทางช่องเอบีซี เรื่อง *[[Samantha Who?]]*

หมวดหมู่:นักแสดงอเมริกัน
หมวดหมู่:บุคคลจากรัฐแคลิฟอร์เนีย
ซูเปอร์เอิร์ธ

thumb|350px|ภาพวาดแสดงซูเปอร์เอิร์ธตามสมมุติฐาน 2 ดวง แต่ละดวงมีความหนาแน่นเฉลี่ยมากกว่าโลก แต่ทั้งสองดวงก็จัดว่าเป็น "ซูเปอร์เอิร์ธ" เพราะมีมวลมากกว่ามวลของโลก

**ซูเปอร์เอิร์ธ** () หรือ **ซูเปอร์โลก** หมายถึง ดาวเคราะห์คล้ายโลกที่มีมวลมากกว่าโลก แต่มีมวลน้อยกว่าดาวเคราะห์แก๊สยักษ์ คำนี้จะใช้ในความหมายทางด้านมวลของดาวเคราะห์เท่านั้น ไม่มีความหมายในแง่เงื่อนไขด้านพื้นผิวของดาวหรือความสามารถในการอยู่อาศัยของดาวนั้น ๆ กล่าวคือมันมิได้มีความหมายว่าดาวเคราะห์นั้นจะมีอุณหภูมิหรือสภาพแวดล้อมใกล้เคียงกับโลกแต่อย่างใด หากกล่าวตาม Valencia et al. (2007) ให้คำนิยามไว้ว่า ซูเปอร์เอิร์ธคือดาวเคราะห์คล้ายโลกที่มีมวลระหว่าง 1 ถึง 10 เท่าของมวลโลก ขณะที่ Fortney et al. (2007) นิยามไว้ที่มวลขนาด 5 ถึง 10 เท่าของมวลโลก โดยมีคำจำกัดความอื่น ๆ ในสื่อซึ่งเป็นที่นิยม มีการค้นพบซูเปอร์เอิร์ธมากมายนับตั้งแต่การค้นพบ Gliese 876 d เมื่อ ค.ศ. 2005 โดยคณะนักวิทยาศาสตร์นำโดย ยูจีนีโอ ริเวรา ไม่มีตัวอย่างของดาวประเภทซูเปอร์เอิร์ธนี้ในระบบสุริยะของเรา เพราะดาวเคราะห์คล้ายโลกขนาดใหญ่ที่สุดในระบบสุริยะ ก็คือโลก ส่วนดาวเคราะห์อื่นที่ใหญ่กว่าโลกก็มีมวลมากกว่า 14 เท่าของมวลโลกขึ้นไปทั้งสิ้น ปัจจุบันนี้ เทคนิคที่ดีที่สุดในการค้นหาดาวซูเปอร์เอิร์ธ คือวิธีไมโครเลนส์ของแรงโน้มถ่วง

## การค้นพบ
ปัจจุบันนักดาราศาสตร์มีการยืนยันว่าค้นพบดาวเคราะห์นอกระบบมากกว่า 3,500 ดวง และส่วนใหญ่ดาวเหล่านี้ถูกค้นพบโดยการใช้วิธีวัดการเคลื่อนผ่านหน้า

## คุณลักษณะ

## ดูเพิ่ม
* ดาวเคราะห์นอกระบบ
* ดาวเนปจูนร้อน

## อ้างอิง

หมวดหมู่:ดาวเคราะห์คล้ายโลก
หมวดหมู่:ประเภทของดาวเคราะห์
หมวดหมู่:ซูเปอร์เอิร์ธ
รายชื่อภาพเขียนที่มีราคาสูงที่สุด

[thumb|''[ซัลวาตอร์ มุนดี (เลโอนาร์โด)|Salvator Mundi* โดย [[เลโอนาร์โด ดา วินชี]] เป็นภาพเขียนที่มีการซื้อขายในราคาสูงที่สุดในปี ค.ศ. 2017 ]]
*'รายชื่อภาพเขียนที่มีราคาสูงที่สุด** เป็นรายชื่อของภาพเขียนที่ทราบกันว่ามีการซื้อขาย[[จิตรกรรม]]กันในราคาที่สูงที่สุดตามที่บันทึกเป็นหลักฐาน การขายภาพเขียนครั้งแรก ๆ เป็นการขายภาพ "[[ทานตะวัน (ฟัน โคค)|ทานตะวันสิบห้าดอกในแจกัน]]" โดย[[ฟินเซนต์ ฟัน โคค]] ในปี ค.ศ. 1987 ในราคาที่สูงกว่าภาพเขียนที่ขายกันก่อนหน้านั้นถึงสามเท่าตัวที่ทำสถิติสองปีก่อนหน้านั้น ซึ่งเป็นการเริ่มยุคของการซื้อขายภาพเขียนกันด้วยราคาอันมหาศาล นอกจากในเรื่องราคาแล้วการซื้อขายครั้งนี้ก็มีความสำคัญตรงที่เป็นครั้งแรกที่ภาพเขียน "สมัยใหม่" ได้ขึ้นอันดับเป็นครั้งแรกแทนที่จะเป็นงาน[[จิตรกรรมชั้นครู]] (old master painting) ดังที่เคยเป็นมาก่อนหน้านั้น ตั้งแต่นั้นมาการซื้อขายภาพเขียนที่มีค่าก็มักจะทำโดยการประมูล แต่ก็ยังมีบ้างที่ยังทำการซื้อขายกันเป็นการส่วนบุคคล

ภาพเขียนที่มีราคาสูงที่สุดในปัจจุบันคือภาพ "[[ซัลวาตอร์ มุนดี (เลโอนาร์โด)|Salvator Mundi]]" ที่เขียนโดย[[เลโอนาร์โด ดา วินชี]] จิตรกรชาวอิตาลีเมื่อประมาณปี ค.ศ. 1500 ขายในปี ค.ศ. 2017 ด้วยราคาประมาณ 450 ล้านดอลลาร์สหรัฐ

ในบรรดาภาพเขียนที่มีราคาสูงที่สุด 10 อันดับแรกมีเพียง 2 ภาพเท่านั้นที่เป็น[[จิตรกรรมชั้นครู]] ภาพเขียนโดยจิตรกรชั้นครูที่เขียนก่อนปี ค.ศ. 1800 ส่วนใหญ่แล้วเป็นของ[[พิพิธภัณฑ์]]ที่เมื่อเป็นเจ้าของแล้วมักจะไม่ทำการขาย และเป็นภาพเขียนที่ประเมินราคามิได้ [[บันทึกสถิติโลกกินเนสส์]]บันทึกว่าภาพ "[[โมนาลิซา]]" เป็นภาพที่มีราคาประกันสูงที่สุดในประวัติศาสตร์ ก่อนที่จะมีการนำภาพเขียนเดินทางแสดงรอบสหรัฐก็ได้มีการประเมินราคาภาพเมื่อวันที่ 14 ธันวาคม ค.ศ. 1962 ไว้ว่าตกประมาณ 100 ล้านดอลลาร์สหรัฐ แต่[[พิพิธภัณฑ์ลูฟวร์]]เลือกที่ใช้เงินในการรักษาความปลอดภัยแทนซื้อประกัน เมื่อปรับค่าเงินเฟ้อเข้าไปแล้วภาพ "โมนาลิซา" ก็จะมีราคาประมาณ 800 ล้านดอลลาร์สหรัฐในปี ค.ศ. 2017

==รายชื่อภาพเขียนที่มีราคาสูงที่สุด 10 อันดับแรก ==
รายชื่อของภาพเขียนเรียงตาม GDP deflator (**ระบุไว้ในตัวหนา''') จำนวนล้านดอลลาร์สหรัฐของปี ค.ศ. 2016 จากนั้นราคาก็จะปรับเป็นดอลลาร์สหรัฐโดยใช้อัตราแลกเปลี่ยนเงินตราเมื่อซื้อภาพเขียน การปรับค่าเงินเฟ้อก็อาจจะเปลี่ยนแปลงไปตามดรรชนีเงินเฟ้อที่มักจะมีการปรับระดับ ภาพเขียนแต่ละภาพก็จะปรากฏในรายการครั้งเดียวเมื่อขายได้ในราคาที่สูงที่สุด

## อ้างอิง

## ดูเพิ่ม
* จิตรกรรมตะวันตก 
* ประวัติศาสตร์ของจิตรกรรม 
* จิตรกรชั้นครู 

## แหล่งข้อมูลอื่น
* Crème de la Crème: Most Expensive Paintings
* List of Most expensive Indian Paintings 
* Top 100 most expensive paintings  (French)
* www.most-famous-paintings.org  A website dedicated to the most famous 1000 paintings in the history of art.



หมวดหมู่:รายชื่อศิลปะ
หมวดหมู่:งานสะสมส่วนบุคคล
อัญรูป

thumb|300px|เพชรและแกรไฟต์เป็นอัญรูปของคาร์บอน ซึ่งเป็นธาตุเดียวกันแต่โครงสร้างต่างกัน

**อัญรูป** (;) เป็นสิ่งที่มีอยู่ในธาตุเคมี ในธาตุหนึ่ง ๆ สามารถมีรูปแบบสองรูปแบบหรือมากกว่า หรือที่รู้จักกันในชื่อ *อัญรูป* ของธาตุนั้น ๆ ในแต่ละอัญรูป อะตอมของธาตุมีพันธะเคมีเชื่อมต่อกันในรูปแบบที่ต่างกัน มีโครงสร้างต่างกันไป อัญรูปนั้นไม่ใช่ไอโซเมอร์ที่เป็น *[[สารประกอบ]]* ที่มีสูตรโมเลกุลเหมือนกัน แต่มีสูตรโครงสร้างต่างกัน

ตัวอย่างเช่น, คาร์บอนมี 2 อัญรูป: เพชรที่คาร์บอนอะตอมเชื่อมกันในรูปหกเหลี่ยมทรงสี่หน้าและแกรไฟต์ที่คาร์บอนอะตอมเชื่อมกันในรูปแผ่นตาข่ายหกเหลี่ยม

อัญรูปหมายถึงความแตกต่างทางโครงสร้างในสถานะเดียวกันเท่านั้น (คือรูปแบบของแข็ง, ของเหลว หรือ แก๊ส) - การเปลี่ยนสถานะไม่ถือเป็นอัญรูป สำหรับในบางธาตุอัญรูปมีสูตรโมเลกุลต่างกันนั้น สามารถคงอัญรูปได้เมื่อเปลี่ยนสถานะ เช่น อัญรูป 2 อัญรูปของออกซิเจน (ไดออกซิเจน, O2 และโอโซน, O3), ทั้งคู่มีสูตรโมเลกุลเหมือนเดิมทั้งในสภาวะของแข็ง ของเหลว หรือแก๊ส ตรงกันข้าม ในบางธาตุไม่สามารถคงอัญรูปได้เมื่อเปลี่ยนสถานะ เช่น ฟอสฟอรัสมีอัญรูปมากมายในสถานะของแข็ง แต่จะกลายเป็นรูปแบบ P4 เหมือนกันทั้งหมดเมื่อละลายกลายเป็นของเหลว
และยังมีอัญรูปที่สำคัญคือ อัญรูปของกำมะถันซึ่งมีสูตรโมเลกุลเป็นS8 แบ่งออกเป็น กำมะถันรอมบิก และกำมะถันมอนอคลินิก
## อ้างอิง

## แหล่งข้อมูลอื่น
* http://www.physics.uoguelph.ca/summer/scor/articles/scor40.htm 

หมวดหมู่:อัญรูป
หมวดหมู่:อนินทรียเคมี
หอดูดาวลาซิยา

**หอดูดาวลาซิยา** () เป็นหอสังเกตการณ์ทางดาราศาสตร์ในประเทศชิลี ประกอบด้วยกล้องโทรทรรศน์จำนวน 18 ตัว ในจำนวนนี้ 9 ตัวเป็นกล้องโทรทรรศน์ที่สร้างโดยหอดูดาวท้องฟ้าซีกใต้แห่งยุโรป (ESO) นอกจากนี้กล้องอื่น ๆ ที่เหลือก็ได้รับเงินสนับสนุนการบำรุงรักษาส่วนหนึ่งจากหอดูดาวท้องฟ้าซีกใต้แห่งยุโรปด้วย หอดูดาวลาซิยานี้ถือเป็นหนึ่งในหอดูดาวที่ใหญ่ที่สุดในการสังเกตการณ์ท้องฟ้าซีกใต้ของโลก

ลาซิยาเป็นภูเขาสูง 2400 เมตร กินอาณาเขตทางใต้สุดของทะเลทรายอาตากามาในประเทศชิลี ตั้งอยู่ 160 กิโลเมตรทางเหนือของเมืองลาเซเรนา, 27 กิโลเมตรทางใต้ของหอดูดาวลัสกัมปานัส (Las Campanas) และ 100 กิโลเมตรทางเหนือของหอดูดาวเซร์โรโตโลโล (Cerro Tololo)

## อ้างอิง

## แหล่งข้อมูลอื่น
* 
* ESO - La Silla Paranal Observatory
* ESO - About La Silla
** La Silla virtual tour and webcam

หมวดหมู่:สิ่งก่อสร้างในประเทศชิลี
หมวดหมู่:หอดูดาวในประเทศชิลี
หมวดหมู่:แคว้นโกกิมโบ
อะห์มัด จามัล

**อะห์มัด จามัล** () นักเปียโนและคีย์บอร์ดแจ๊สชาวอเมริกัน  มีสไตล์การเล่นที่โดดเด่น เป็นที่ประทับใจของไมล์ส เดวิส ในช่วง ค.ศ. 1955 ถึง 1958 ซึ่งขณะนั้นกำลังฟอร์มวงควินเท็ตร่วมกับ จอห์น โคลเทรน (อัลโตแซกโซโฟน) เรด การ์แลนด์ (เปียโน) พอล แชมเบอร์ส (เบส) และฟิลลี โจ โจนส์ (กลอง)  ในการบันทึกเสียงอัลบั้ม *Kind of Blue* ในปี 1959 ไมล์ส ถึงกับกำชับนักเปียโนว่าให้ "เล่นแบบอะห์มัด จามัล" 

ดนตรีของอะห์มัด จามัล ยังมีอิทธิพลต่อการเล่นของนักดนตรีรุ่นหลังหลายคน เช่น แรนดี เวสตัน คีท จาร์เร็ต แจ็ก ดีจอห์นเน็ต และแกรี พีค็อก  เพลงที่อะห์มัด จามัลแต่ง ยังเป็นที่ชื่นชอบของคลินต์ อีสต์วูด จนนำไปบรรจุเป็นดนตรีประกอบภาพยนตร์ *[[The Bridges of Madison County]]* ในปี 1995 จำนวนสองเพลง

เคยอะห์มัด จามัล ยังคงแสดงดนตรีในแบบวงทริโอร่วมกับเจมส์ คอมแม็ก (เบส) และอิดริส มูฮัมมัด (กลอง)  บางครั้งมีจอร์จ โคลแมน (แซกโซโฟน) ร่วมวงเป็นครั้งคราว

## ความตาย
อะห์มัด จามัล เสียชีวิตวันอาทิตย์ที่ 16 เมษายน พ.ศ. 2566

## อ้างอิง

## แหล่งข้อมูลอื่น
* Ahmad Jamal Official Homepage 
* Ahmad Jamal - Fan Information

หมวดหมู่:นักเปียโน
หมวดหมู่:นักแต่งเพลงชาวอเมริกัน
หมวดหมู่:นักดนตรีแจ๊สชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:มุสลิมชาวอเมริกัน
หมวดหมู่:บุคคลจากศาสนาคริสต์ที่เปลี่ยนไปนับถือศาสนาอิสลาม
หมวดหมู่:ศิลปินสังกัดอิมพัลส์! เรเคิดส์
หมวดหมู่:ศิลปินสังกัดแอตแลนติกเรเคิดส์
หมวดหมู่:ศิลปินสังกัดเวิร์ฟเรเคิดส์
หมวดหมู่:ศิลปินสังกัดเทลาร์กเรเคิดส์
หมวดหมู่:บุคคลจากพิตต์สเบิร์ก
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
รายชื่อดาวเคราะห์นอกระบบ

[right|thumb|450px|จำนวนดาวเคราะห์นอกระบบที่ค้นพบต่อปี นับถึง 23 กันยายน ค.ศ. 2009 ความหมาย: [วิธีตรวจจับดาวเคราะห์นอกระบบ|ความเร็วแนวเล็ง = สีน้ำเงินเข้ม, การเคลื่อนผ่าน = สีเขียวเข้ม, การจับเวลา = สีม่วงเข้ม, มาตรดาราศาสตร์ = สีเหลืองเข้ม, การถ่ายภาพโดยตรง = สีแดงเข้ม, ไมโครเลนส์ = สีส้มเข้ม, การจับเวลาพัลซาร์ = สีม่วง]]

ดาวเคราะห์นอกระบบได้รับการยืนยันครั้งแรกว่าโคจรรอบพัลซาร์ PSR B1257+12 และ PSR B1620-26 เมื่อปี ค.ศ. 1992 และ 1993 ตามลำดับ ส่วนดาวเคราะห์นอกระบบดวงแรกที่มีการค้นพบโคจรรอบดาวฤกษ์ในแถบลำดับหลัก คือดาว 51 Pegasi b โคจรรอบ 51 Pegasi มีการประกาศการค้นพบเมื่อ ค.ศ. 1995

โดยมากเราสามารถระบุมวลของดาวเคราะห์นอกระบบเหล่านี้ (ส่วนใหญ่) ได้เพียงขนาดมวลต่ำสุด ถ้าตรวจจับด้วยวิธีความเร็วแนวเล็ง จะมีข้อมูลไม่พอบ่งบอกถึงความเอียงของระนาบโคจรของดาวเคราะห์นั้นบนระนาบของดาวฤกษ์ ซึ่งเป็นค่าที่จำเป็นต้องใช้ในการคำนวณหาขนาดมวล โดยมากจึงใช้วิธีประเมินเอาว่าระนาบโคจรนั้นอยู่ในแนวเดียวกับแนวสายตาเมื่อมองจากโลก (ทำให้สามารถคำนวณออกมาได้เพียงค่ามวลต่ำสุดที่เป็นไปได้เท่านั้น)

รายชื่อดาวเคราะห์นอกระบบในปัจจุบันมีทั้งสิ้น **355** ชื่อ ขนาดมวลโดยประมาณจะแสดงเป็นจำนวนเท่าของมวลดาวพฤหัสบดี (MJ = 1.8986&nbsp;×&nbsp;1027&nbsp;kg) หรือจำนวนเท่าของมวลโลก (ME = 5.9736&nbsp;×&nbsp;1024&nbsp;kg) ระยะห่างจากดาวเคราะห์ถึงดาวฤกษ์แม่จะแสดงเป็น หน่วยดาราศาสตร์ (1 AU = 1.496&nbsp;×&nbsp;108&nbsp;km คือระยะห่างจากโลกไปถึงดวงอาทิตย์)

นับถึงปัจจุบันนี้ สหพันธ์ดาราศาสตร์สากลยังไม่มีข้อกำหนดที่แน่ชัดเกี่ยวกับการตั้งชื่อรหัสของดาวเคราะห์นอกระบบ และยังไม่มีแผนจะกำหนดหลักเกณฑ์ขึ้นด้วย แนวโน้มส่วนมากที่ใช้กันคือ ใช้อักษรภาษาอังกฤษตัวเล็ก (เริ่มต้นที่ "b") ต่อท้ายชื่อรหัสของดาวฤกษ์ ตัวอย่างเช่น ดาวเคราะห์ 16 Cygni Bb คือดาวเคราะห์นอกระบบดวงแรกที่ค้นพบอยู่ในวงโคจรรอบดาว 16 Cygni B ซึ่งเป็นดาวฤกษ์ดวงหนึ่งในระบบดาวสามดวง 16 Cygni 

### ตารางข้อมูลดาวเคราะห์
*ดาวเคราะห์ที่อยู่ในระบบที่มีดาวเคราะห์หลายดวง จะระบายแถบสีเป็นสีเหลือง*

### ตารางข้อมูลดาวฤกษ์

## อ้างอิง

* 
*  (web version )
* 
* 
* 

## แหล่งข้อมูลอื่น

* JPL Planetquest New Worlds Atlas 
* Catalog of nearby exoplanets 
* The Extrasolar Planets Encyclopaedia - Observatory of Paris
* List of planet discoveries and confirmations  from Geneva Observatory
* Transiting Exoplanet Light Curves Using Differential Photometry
* Almanac of planets - California & Carnegie Planet Search
* XML catalogue of known extrasolar planets 
* another List of known exoplanets  based on The Extrasolar Planets Encyclopedia - Observatoire de Paris
* exosolar.net - 3D Flash StarMap (2000 Stars and all known Exoplanets)
* Extrasolar Visions 
* Exoplanet Transit Database - Czech Astronomical Society

หมวดหมู่:ดาวเคราะห์นอกระบบ
หมวดหมู่:ระบบดาวเคราะห์
หมวดหมู่:สารบัญแฟ้มทางดาราศาสตร์
นาค เทพหัสดิน ณ อยุธยา

**นาค เทพหัสดิน ณ อยุธยา** ผู้ได้รับการยกย่องเป็น “บรมครูแห่งวิชากระบี่กระบอง” เคยดำรงตำแหน่งปลัดกระทรวงศึกษาธิการ

## ประวัติ

อาจารย์นาค เทพหัสดิน ณ อยุธยา เป็นผู้หนึ่งที่ได้เล่าเรียนวิชานี้ มาตั้งแต่ยังเป็นเด็ก และเป็นผู้ที่รักใคร่ในศิลปะวิชานี้อยู่เสมอ โดยเฉพาะอย่างยิ่งเมื่อท่านได้แลเห็นต่างชาติภูมิใจในศิลปะประจำชาติของเขา เช่น ชาติเยอรมันและญี่ปุ่น ยกย่องวิชาฟันดาบและยูโดของเขาว่าดีเยี่ยมที่สุด และอนุรักษ์ เผยแพร่ให้เป็นที่ประจักษ์แก่โลกมากเพียงใด ยิ่งทำให้ท่านบูชาวิชากระบี่กระบองของไทยไว้เหนือสิ่งอื่นใดมากขึ้นเพียงนั้น ในโอกาสที่ท่านเป็นอาจารย์ใหญ่ของโรงเรียนพลศึกษากลาง ท่านได้ลองเริ่มสั่งสอนนักเรียนพลศึกษากลางขึ้นเป็นครั้งแรก

เมื่อ พ.ศ. 2478 ท่านได้ทดลองบรรจุสอนวิชากระบี่กระบองขึ้นเป็นครั้งแรกใน พ.ศ. 2478  ทดลองสอนอยู่ 1 ปี ได้ผลดีเป็นที่น่าพอใจของท่านผู้ใหญ่ เพราะเห็นว่าวิชากระบี่กระบองนั้นมีประโยชน์ในการฝึกกำลังใจให้กล้าหาญเป็นลูกผู้ชาย ฝึกกำลังกายและความคล่องแคล่วว่องไวในการป้องกันตัวและการใช้อาวุธยิ่งกว่านั้นยังเป็นการให้ผู้เรียนได้ฝึกจิตให้เกิดสมาธิ และมีความกตัญญูกตเวทีต่อครูอาจารย์ผลจากการทดลองบรรจุวิชานี้ในการเรียนการสอนแก่นักศึกษา จึงได้กำหนดวิชากระบี่กระบองไว้ในหลักสูตรของประโยคครูผู้สอนพลศึกษา เมื่อปี พ.ศ. 2479

นับแต่นั้นเป็นต้นมา ได้มีผู้เล่าเรียนและสำเร็จมากขึ้นตามลำดับ บรรดาผู้ที่เล่าเรียนสำเร็จ ซึ่งโดยมากออกไปรับราชการเป็นครูสอนวิชาพลศึกษาอยู่ตามจังหวัดต่าง ๆ ทั่วประเทศ ได้พยายามนำวิชากระบี่กระบองไปเผยแพร่ และเป็นที่น่าสนใจของชาวไทยเป็นอย่างมาก

ใน พ.ศ. 2518 กระทรวงศึกษาธิการ ได้บรรจุวิชากระบี่กระบองเข้าไว้ในหลักสูตรประโยคมัธยมศึกษาตอนปลาย ซึ่งได้จัดเป็นวิชาบังคับเลือกของหมวดวิชาพลานามัยและใน พ.ศ. 2521 (ฉบับปรับปรุง พ.ศ. 2533) ก็ได้บรรจุวิชากระบี่ไว้ในหลักสูตรของมัธยมศึกษาตอนต้น จนกระทั่งปัจจุบันนี้ได้บรรจุอยู่ในหลักสูตรการเรียนการสอนในโรงเรียนทั่วไป จึงนับว่าศิลปะชิ้นเอกนี้ นอกจากจะไม่สูญหายไปจากโลกแล้ว คงจะเจริญก้าวหน้าเอาไว้อวดหรือแสดงถึงความเป็นเจ้าของวิชาการแขนงนี้ได้ในอนาคต เพื่อให้เยาวชนของชาติได้ศึกษาเล่าเรียน และรักษาไว้ซึ่งมรดกอันล้ำค่าของชาติได้ดำรงอยู่คู่แผ่นดินไทยตลอดไป

## ผลงาน
;ตำแหน่ง
*ปลัดกระทรวงศึกษาธิการ
*ผู้อำนวยการโรงเรียนมัธยมวัดเบญจมบพิตร พ.ศ. 2475 - พ.ศ. 2476
*ผู้อำนวยการโรงเรียนพลศึกษากลาง พ.ศ. 2478
*ครูโรงเรียนต่าง ๆ อาทิ โรงเรียนสตรีจุลนาค

;ผลงาน
*กำหนดวิชากระบี่กระบองไว้ในหลักสูตร จนกระทั่งปัจจุบันนี้ได้บรรจุอยู่ในหลักสูตรการเรียนการสอนในโรงเรียนทั่วไป
*คณะกรรมการสร้างวัดไทยพุทธคยา-อินเดีย (ยุคเริ่มต้น)
*กำหนดคำปฏิญาณตนต่อท้ายคำไหว้ครู และใช้จนถึงปัจจุบัน "เราคนไทย ใจกตัญญู รู้คุณชาติ ศาสนา พระมหากษัตริย์ เรานักเรียน จะต้องประพฤติตนอยู่ในระเบียบวินัยของโรงเรียน มีความซื่อสัตย์ต่อตนเองและผู้อื่น เรานักเรียน จะต้องไม่ทำตนให้เป็นที่เดือดร้อนแก่ตนเองและผู้อื่น"

## เครื่องราชอิสริยาภรณ์

## อ้างอิง

หมวดหมู่:ราชสกุลเทพหัสดิน
หมวดหมู่:ณ อยุธยา
หมวดหมู่:ผู้อำนวยการโรงเรียนมัธยมวัดเบญจมบพิตร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:ปลัดกระทรวงศึกษาธิการไทย
หมวดหมู่:บุคคลในวงการพลศึกษา
หมวดหมู่:ครูชาวไทย
หมวดหมู่:บุคคลจากโรงเรียน ภ.ป.ร. ราชวิทยาลัย ในพระบรมราชูปถัมภ์
หมวดหมู่:ผู้ฝึกสอนกระบี่กระบอง
หมวดหมู่:อธิบดีกรมพลศึกษา
โมบิลสูทกันดั้ม ยูนิคอร์น

**โมบิลสูท กันดั้ม ยูนิคอร์น** เป็นไลต์โนเวลของซีรีส์กันดั้ม ประพันธ์โดยฮารุโทชิ ฟุคุอิ ออกแบบเครื่องกลโดยฮาจิเมะ คาโทกิ ความยาวสิบเล่ม ปัจจุบันก็ถูกนำมาตีพิมพ์เป็นภาษาไทยแล้ว โดยสองเล่มแรกจะมีชื่อตอนว่า "วันแห่งยูนิคอร์น" และเล่มที่สามจะมีชื่อว่า "การกลับมาของดาวหางสีแดง"

นอกจากนั้นยังมีการประกาศสร้างเป็นโอวีเอความยาวห้าสิบนาที ความยาวเจ็ดตอนจบ ลิขสิทธิ์โดย DEX

## เนื้อเรื่อง
สามปีหลังจากที่ชาร์ อัสนาเบิ้ลได้หายสาปสูญไปพร้อมกับอามุโร่ หรือในภาค โมบิลสูทกันดั้ม : ชาร์ เคาน์เตอร์ แอทแทค 
Vist foundation องค์การรายหนึ่ง ได้ครอบครองกล่องของ ลาพลาส มาโดยบังเอิญ แต่ผู้นำของ 
Vist foundation รุ่นที่สอง กลับจะต้องการส่งกล่องของลาพลาสให้กับพวกนีโอซีอ้อน โดยได้เชิญทั้งฝ่ายสหพันธ์และนีโอซีอ้อนมาร่วมการประชุมเพื่อมอบกล่องของลาพลาส 
แต่ เจ้าหญิงแห่งเนโอ ซีออน มิเนว่า ซาบี้ซึ่งได้ใช้ชื่อปลอมว่า Audrey Burne และแอบติดมากับกองยาน ได้พยายามที่จะบอกให้ Vist foundation ให้หยุดการกระทำ มันอาจจะนำมาซึ่งสงครามครั้งใหญ่ 
แต่สถาณการกลับแย่ลง เมื่อกองทัพสหพันธ์ได้บุกโจมตี เพื่อที่จะชิง กล่องของลาพลาสมาไว้ ในขณะนั้นเอง บาร์นาช ลิงก์ ได้บังเอิญช่วยมิเนว่าไว้ 
โชคชะตาชิขิตให้เขาต้องมาพัวพันกับสงครามเนโอซีออน ครั้งที่สาม และการกลับมาของ ฟูล ฟรอนทัล 
ผู้ที่ได้รับการขนานนามว่า การกลับมาของชาร์ ทำสงครามครั้งสุดท้ายกับสหพันธ์โลก

## รายชื่อหุ่นยนต์ที่ปรากฏในเรื่อง

## นวนิยาย

## แอนิเมชัน

### รายชื่อตอน

## แหล่งข้อมูลอื่น
* เว็บไซต์ของนิยายอย่างเป็นทางการ 
* เว็บไซต์ของอนิเมะอย่างเป็นทางการ 
* เว็บไซต์ของอนิเมะอย่างเป็นทางการ  

หมวดหมู่:อนิเมะที่ออกฉายในปี พ.ศ. 2559
หมวดหมู่:ทูนามิ
หมวดหมู่:ซันไรส์

หมวดหมู่:มังงะของสำนักพิมพ์คาโดกาวะโชเต็ง
ย
ย
หมวดหมู่:นวนิยายของกันดั้มซีรีส์
เปาลู กูเวลยู

**เปาลู กูเวลยู** ( ) เกิดเมื่อวันที่ 24 สิงหาคม พ.ศ. 2490 ที่เมืองรีโอเดจาเนโร ประเทศบราซิล ในครอบครัวชนชั้นกลาง เขาค้นพบความสามารถด้านงานเขียนตั้งแต่สมัยเรียนที่ Jesuit School of Sna Ignacio แต่พ่อกับแม่ต้องการให้เป็นวิศวกร เขาจึงแสดงพฤติกรรมต่อต้านและถูกส่งตัวเข้าโรงพยาบาลโรคจิตถึงสามครั้งก่อนจะถูกปล่อยตัวเมื่ออายุ 20 ปี ช่วงวัยหนุ่มเปาลูเคยเป็นนักปฏิวัติ เรียกร้องอิสรภาพ ต่อต้านระบอบเผด็จการ และต้องติดคุกเพราะงานเขียนที่ต่อต้านรัฐบาล หลังออกจากคุกในปี พ.ศ. 2517  ก็เข้าทำงานในบริษัท PolyGram CBS และบริษัทเพลงที่มีชื่อเสียงอีกหลายแห่ง
   
ปัจจุบันนอกจากทำงานเป็นนักเขียน คอลัมนิสต์ นักหนังสือพิมพ์แล้ว เปาลูยังดำรงตำแหน่งที่ปรึกษาพิเศษขององค์การยูเนสโก เป็นผู้อำนวยการศูนย์สันติภาพซิมอน เปเรส และประธานสถาบันอักษรศาสตร์แห่งบราซิลอีกด้วย

## งานประพันธ์ที่ได้รับการแปลเป็นภาษาไทย

*  ขุมทรัพย์ที่ปลายฝัน (The Al Chemist) แปลโดย  (เรื่องเดียวกับ ขุมทรัพย์สุดปลายฝัน)
*  เวรานิกาขอตาย (Veronika decides to die)
*  เมืองทดสอบบาป (The devil and miss prym)
*  ขุมทรัพย์สุดปลายฝัน (The Al Chemist) แปลโดย กอบชลี และ  (เรื่องเดียวกับ ขุมทรัพย์ที่ปลายฝัน)
*  11 นาที (Eleven minutes)
*  ตามรอยรัก (Adultery)
*  ชู้ (O zahir)
*  สายลับ (The spy)
*  ปราชญ์แห่งธนู (The Archer)

## อ้างอิง

## แหล่งข้อมูลอื่น

* 
* 
* ข้อมูลหนังสือของที่เขียนโดย Paulo Coelho (เปาโล โคเอโย หรือ เปาโล คูเอลญู)

หมวดหมู่:นักเขียนชาวบราซิล
หมวดหมู่:บุคคลจากรีโอเดจาเนโร
เดฟ พาเทล

**เดฟ พาเทล** (; เกิดวันที่ 23 เมษายน ค.ศ. 1990) เป็นนักแสดงชาวอังกฤษ โดยเริ่มต้นอาชีพด้วยการรับบทอันวาร์ คาร์ราลในรายการวัยรุ่น *[[Skins (British TV series)|Skins]]* (2007) ในช่อง E4 เขาเริ่มมีชื่อเสียงจากการเป็นนักแสดงนำที่รับบทจามาล มาลิกในภาพยนตร์ *[[Slumdog Millionaire]]* (2008) ของแดนนี บอยล์ ซึ่งทำให้เขาได้เข้าชิงรางวัลบาฟต้าในสาขานักแสดงนำยอดเยี่ยม ในฐานะนักแสดงศิลปะการต่อสู้ เขาได้รับสายดำในกีฬาเทควันโด และยังได้รับรางวัลเหรียญเงินในการแข่งขัน AIMAA World Championships ปี 2004 ในดับลิน

## ชีวิตช่วงต้น
เดฟ พาเทลเกิดในวันที่ 23 เมษายน ค.ศ. 1990 ที่แฮร์โรว เป็นบุตรของอนิตา ผู้ให้การดูแล กับราชู ที่ปรึกษาด้านไอที พ่อแม่เป็นชาวอินเดียจากคุชราตที่นับถือศาสนาฮินดู tแม้ว่าทั้งสองเกิดที่ไนโรบี ประเทศเคนยา ซึ่งมีชุมชนอินเดียที่มีความสำคัญ ทั้งคู่อพยพไปอังกฤษในช่วงวัยรุ่น ซึ่งไปในช่วงที่ต่างกัน และพบกันครั้งแรกที่ลอนดอน Patel was raised in the Hindu faith. เขาสามารถพูดภาษาคุชราตได้ส่วนหนึ่ง บรรพบุรุษของเขามาจากชัมนครและUnjhaในรัฐคุชราต ประเทศอินเดีย

## ชีวิตส่วนตัว

พาเทลเริ่มออกเดทกับ Freida Pinto นักแสดงร่วมในภาพยนตร์ *[[Slumdog Millionaire]]* เมื่อ ค.ศ. 2009 ก่อนที่ทั้งคู่ประกาศแยกกันหลังคบหากันเป็นเวลาเกือบ 6 ปีในวันที่ 10 ธันวาคม ค.ศ. 2014

ในเดือนมีนาคม ค.ศ. 2017 มีการเผิดเผยความสัมพันธ์ระหว่างพาเทลกับ Tilda Cobham-Hervey นักแสดงชาวออสเตรเลีย ทั้งคู่พบกัน 9 เดือนก่อนในชุดถ่ายทำ *[[มุมไบ เมืองนรกแตก]]* ในเดือนเมษายน ค.ศ. 2022 ทู่คู่ย้ายไปที่แอดิเลด บ้านเกิดของ Cobham-Hervey

## อ้างอิง

## แหล่งข้อมูลอื่น

* 
* 

หมวดหมู่:นักแสดงอังกฤษ
หมวดหมู่:บุคคลจากลอนดอนโบโรแฮร์โรว์
หมวดหมู่:ชาวอังกฤษที่นับถือศาสนาฮินดู
หมวดหมู่:นักแสดงจากลอนดอน
หมวดหมู่:บุคคลจากรัฐคุชราต
หมวดหมู่:ชาวอังกฤษเชื้อสายอินเดีย
หอดูดาวมัทราส

**หอดูดาวมัทราส** () ก่อตั้งโดยบริษัท บริติชอีสต์อินเดีย จำกัด เมื่อปี ค.ศ. 1786 ที่เมืองเชนไน (ต่อมาเปลี่ยนชื่อเป็น มัทราส) ประเทศอินเดีย เป็นหอสังเกตการณ์ทางดาราศาสตร์เพียงแห่งเดียวในประเทศอินเดียมาเป็นเวลานับศตวรรษ ในบรรดานักดาราศาสตร์ที่ประจำที่หอดูดาวแห่งนี้ รวมถึง Norman Robert Pogson, ไมเคิล ทอปปิ้ง และ จอห์น โกลดิงแฮม ปี ค.ศ. 1899 หอดูดาวแห่งนี้ได้รับภารกิจเพิ่มเติมในการเก็บข้อมูลสภาพอากาศด้วย

เสาแกรนิตสูง 15 ฟุต หนัก 10 ตัน ซึ่งใช้ในการรองรับอุปกรณ์สังเกตการณ์ดั้งเดิม ยังคงได้รับการอนุรักษ์ไว้จนถึงปัจจุบัน และได้จารึกชื่อสถาปนิกผู้สร้าง คือ ไมเคิล ทอปปิ้ง และปีที่สร้างคือ A.D.MDCCXCII อยู่บนเสาด้วย 

## อ้างอิง
* History of old Madras Observatory 
* Madras Observatory, Madras 
* Madras and Kodaikanal Observatories : A Brief History 
* Photograph and brief description of the Madras Observatory  

หมวดหมู่:หอดูดาวในประเทศอินเดีย
เดล เฟรล

**เดล เฟรล** () เป็นนักดาราศาสตร์ชาวแคนาดา ประจำที่หอสังเกตการณ์ดาราศาสตร์วิทยุแห่งชาติ (National Radio Astronomy Observatory; NRAO) ที่ Socorro รัฐนิวเม็กซิโก ได้รับปริญญาเอกจากมหาวิทยาลัยโตรอนโตเมื่อปี ค.ศ. 1989 เป็นหนึ่งในนักดาราศาสตร์ผู้ค้นหาดาวเคราะห์นอกระบบ และยังเป็นนักวิจัยด้านแสงวาบรังสีแกมมาด้วย

ช่วงต้นปี ค.ศ. 1992 ขณะทำงานอยู่ที่ NRAO เฟรลกับนักดาราศาสตร์ชาวโปแลนด์ อเล็กซานเดอร์ โวลส์ชาน ได้ประกาศการค้นพบดาวเคราะห์สองดวง และอาจมีดวงที่สาม โคจรรอบพัลซาร์ PSR 1257+12 การค้นพบของพวกเขาได้รับการยืนยันภายในกลางปีเดียวกันนั้น และได้เป็นการค้นพบดาวเคราะห์นอกระบบที่เป็นดาวเคราะห์พัลซาร์ที่ได้รับการยืนยันเป็นครั้งแรก รวมถึงเป็นการค้นพบดาวเคราะห์นอกระบบครั้งแรกของทั้งหมดที่ได้รับการยืนยัน

หมวดหมู่:นักดาราศาสตร์ชาวแคนาดา
สเปกโทรสโกปี

[thumb|right|300px|ภาพเคลื่อนไหวแสดงการกระเจิงของแสง เมื่อแสงเคลื่อนที่ผ่าน[ปริซึม (ทัศนศาสตร์)|ปริซึม]]

**สเปกโทรสโกปี** () แต่เดิมหมายถึงการศึกษาปฏิกิริยาระหว่างการแผ่รังสีกับสสารในรูปของฟังก์ชันความยาวคลื่น (*λ*) สเปกโทรสโกปีจะอ้างถึงการกระเจิงของแสงที่ตามองเห็นตามขนาดความยาวคลื่นของมัน เช่น การกระเจิงของแสงผ่านปริซึม ต่อมาหลักการนี้ได้ขยายออกไปครอบคลุมการวัดปริมาณใด ๆ ที่อยู่ในรูปฟังก์ชันของทั้งความยาวคลื่นและความถี่ ดังนั้นมันจึงเกี่ยวข้องกับการเปลี่ยนแปลงของสนามหรือความถี่ (*ν*) ด้วย ขอบเขตการศึกษายังขยายไปครอบคลุมเรื่องของพลังงาน (*E*) ในฐานะตัวแปร ทั้งนี้เนื่องมาจากความสัมพันธ์กันระหว่างพลังงานและความถี่ ตามสมการ *E* = *hν* (h ในที่นี้คือ ค่าคงที่ของพลังค์) การพล็อตค่าที่ได้จากฟังก์ชันความยาวคลื่นหรือความถี่นี้ เรียกชื่อกันว่าเป็น สเปกตรัม

การศึกษาสเปกโทรสโกปี มักใช้ในการวิเคราะห์เคมีและเคมีกายภาพ เพื่อใช้ในการระบุถึงส่วนประกอบของสสาร โดยดูจากเส้นสเปกตรัมที่สสารนั้นแผ่ออกมาหรือถูกดูดกลืนเข้าไป

นอกจากนี้ ยังมีการใช้งานสเปกโทรสโกปีอย่างมากในทางดาราศาสตร์ กล้องโทรทรรศน์ขนาดใหญ่ส่วนมากจะติดตั้งสเปกโทรมิเตอร์เอาไว้ ซึ่งใช้ทั้งการตรวจวัดองค์ประกอบทางเคมีและคุณสมบัติทางฟิสิกส์ของวัตถุทางดาราศาสตร์ และยังใช้วัดความเร็วของวัตถุเหล่านั้นโดยสังเกตการเคลื่อนดอพเพลอร์จากเส้นสเปกตรัมของวัตถุนั้น

หมวดหมู่:ดาราศาสตร์เชิงสังเกตการณ์
หมวดหมู่:สเปกโทรสโกปี
รายชื่อหนังสือต้องห้ามโดยรัฐบาล

ในหลายสังคมได้มีการห้ามหนังสือบางเล่ม **รายชื่อหนังสือต้องห้ามโดยรัฐบาล** ที่ปรากฏข้างล่างนี้เป็นเพียงบางส่วนของรายชื่อหนังสือทั้งหมดที่ถูกสั่งห้ามโดยรัฐบาลด้วยเหตุผลใดเหตุผลหนึ่ง การห้ามอาจจะเป็นการห้ามระดับชาติหรือระดับรอง และบางครั้งอาจจะมีโทษทางกฎหมายถ้าละเมิด

นอกจากการห้ามทางกฎหมายแล้ว ก็อาจจะเป็นการห้ามโดยสถาบันศาสนา โดยการห้ามไม่ให้ผู้นับถือศาสนาอ่านหนังสือที่ห้าม แต่โดยปราศจากโทษทางอาญา

แต่บางครั้งการห้ามก็อาจจะได้รับการยกเลิก เมื่อมีการท้าทายกันในศาล และศาลมีคำสั่งให้ยกเลิกการห้าม เพราะเป็นสิ่งที่ไม่ถูกต้องตามกฎหมาย

### A

### B

### C

### D

### E

### F

### G

### H

### I

### J

### K

### L

### M

### N

### O

### P

### Q

### R

### S

### T

### U

### V

### W

### X

### Y

### Z

## อ้างอิง

## ดูเพิ่ม
* วรรณกรรม

## แหล่งข้อมูลอื่น
* Banned cartoons 
* Book Burning 
* Banned books online
* Beacon For Freedom of Expression's list of 14,499 South African banned books and newspapers 1950 - 1994 

หมวดหมู่:วรรณกรรม
หมวดหมู่:เสรีภาพในการแสดงออก
สำนักพิมพ์ดอร์ลิงคินเดอสเลย์

**สำนักพิมพ์ดอร์ลิงคินเดอสเลย์** () เป็นสำนักพิมพ์นานาชาติ ที่เด่นในการทำหนังสืออ้างอิงรูปประกอบ สำหรับผู้ใหญ่และเด็ก

ดอร์ลิงคินเดอสเลย์จัดตั้งในปี พ.ศ .2517 ดอร์ลิงคินเดอสเลย์ กลายเป็น ผู้ผลิตหนังสือ ที่ได้รับความนิยมจากทั้งห้องสมุด และ โรงเรียน

หมวดหมู่:สำนักพิมพ์